1 સપ્ટેમ્બર કે ત્યાર બાદ નવું ટુ વ્હીલર કે કાર ખરીદશો તો કાર કે ટુ વ્હીલર પર થર્ડ પાર્ટી મોટર ઈન્શ્યોરંસના નવા નિયમો લાગૂ થશે. નવા નિયમ પ્રમાણે. હવે નવી કાર માટેનો થર્ડ પાર્ટી વિમો 3 વર્ષ માટે હશે અને મોટરસાઈકલ કે સ્કૂટર માટે 5 વર્ષનો હશે. જણાવી દઈએ કે સુપ્રીમ કોર્ટે જુલાઈ 2018માં IRDAને થર્ડ પાર્ટી ઈન્શ્યોરંસ અનિવાર્ય કરવા માટે એક વિશેષ આદેશ આપ્યો હતો. આ ફેરફાર બાદ લોન્ગ ટર્મ માટે પ્રીમિયમ પેમેન્ટ કરવાથી નવી ગાડીની શરૂઆતની કિંમત વધી જશે. પરંતુ આ ફેરફારથી દર વર્ષે કરાવવા પડતાં રિન્યૂઅલમાંથી છૂટકારો મળશે.